Apr 25,2017
అల్ట్రాటెక్‌ సిమెంట్‌ లాభాల్లో క్షీణత
న్యూఢిల్లీ: అధిక వ్యయాల కారణంగా మార్చితో ముగిసిన నాలుగో త్రైమాసికానికి అల్ట్రాటెక్‌ సిమెంట్‌ కంపెనీ నికర లాభాలు 11.31 శాతం క్షీణించి రూ.725.90 కోట్లుగా నమోదయ్యింది. ఆదిత్యా బిర్లా గ్రూపునకు చెందిన ఈ కంపెనీ గత ఆర్థిక సంవత్సరం ఇదే త్రైమాసిక సమయంలో రూ.818.56 కోట్ల నికర లాభాలను సాధించింది. జనవరి- మార్చి మధ్య కాలంలో కంపెనీ మొత్తం ఆదాయం 4.12 శాతం పెరిగి రూ.8,164.72 కోట్లకు పెరిగింది. ఇదే సమయంతో మొత్తం వ్యయం 14.33 శాతం పెరిగి రూ.7,710.32 కోట్లుగా నమోదయ్యింది. సోమవారం నిఫ్టీలో అల్ట్రాటెక్‌ సూచీ 3.81 శాతం పెరిగి రూ.4,130 వద్ద ముగిసింది.
మీ స్నేహితులకు రికమెండ్ చెయ్యండి